Plekkie is baie gerieflik ingerig en jy is voorsien van alles wat jy mag nodig hê - veilige parkering, waaiers, lampies, braaiplek en genoeg goed om die muskiete af te weer!
Ons het ons tyd hier baie geniet en het vinnig rustig geword na die lang pad, as ons iewers weer in die omgewing is sal ek definitief 'n draai kom maak en oor slaap.
Na 'n baie lang dag op die pad was dit verfrissend om so 'n aangename plekkie te he om rustig te raak. Ons 2 groot en 2 klein hondjies kon hul bene rek.
Die ideale oorslaapplek as jy van die noorde Kaap toe reis. Dit is 'n netjiese, goed toegeruste woonstel op 'n kleinhoewe 'n klipgooi van Beaufort-Wes af. Die diens is uiters vriendelik en bedagsaam. Die uitsig op die Nuweveldberge is wonderskoon. Onthou net, hier is nie water om te mors nie.
Ons is vriendelik ontvang. Het lekker gebly in 'n skoon, netjiese huisie. Lekker braaiplek en stukkie tuin ideaal vir honde. Baie dankie.
Ons het 'n wonderlike, rustige verblyf gehad en sal dit opreg aanbeveel vir almal wat Beaufort-Wes toe gaan. Ruth en haar man het regtig uit hul pad gegaan om ons welkom en tuis te laat voel. Die huis is netjies en skoon en daar is niks wat tekort kom nie. Warm beddegoed en selfs 'n verwarmer in die kamer het 'n koue nag in 'n rustige atmosfeer geplaas en ons het heerlik geslaap. Ons sal hulle regtig weer in die toekoms wil besoek.
Dit is n baie gerieflike plekkie, baie skoon, lekker stil, gasvrou het ons dadelik tuis laat voel. Sal dit vir enige persoon wat rustigheid soek aanbeveel.
Lekker geleë op 'n plaas weg van die geraas. Wooneenheid baie netjies. Vriendelike eienaars. Die lug is onbeskryflik vars. Sterre so so mooi, 'n moet om te sien - sal weer daar gaan lê as die geleentheid opduik - dankie tannie Ruth.
Ons was baie vriendelik ontvang. Dis 'n baie netjiese en oulike plekkie weg van pad se geraas. Ons was vier groot mense en heel gemaklik om oor te slaap op pad Kaap toe. Die woonstel is ook goed toegerus met goeie beddens. Ons kan die plekkie regtig aanbeveel en sal dit weer gebruik as 'n oorslaapplek.
Ek het dit baie ruim en ontspanne gevind. Die yskas/vrieskas was 'n treffer, aangesien ons vleis gevries moes bly. Ek sal beslis my vriende daarvan vertel en ook weer daar bespreek.
Dis ons tweede keer dat ons by Lekker Lê oorslaap. Als is netjies, skoon en veilig. Ruth is baie gasvry en maak seker dat haar kliënte gelukkig is. 'n Mens kan 'n lekker skemerkelkie geniet op die plaas met sonsondergang.
Dit is 'n wonderlike plekkie met absoluut alles wat mens nodig het om daar te oornag. Perfek vir oorslaap op pad êrens heen. Dit was maklik om te kry en die diens was goed. Dis 'n paar kilometer buite die dorp, weg van die hoofpad af, wat dit veilig en rustig maak. Sal dit vir seker aan beveel vir reisigers wat vir 'n nag wil oorslaap.
Baie lekker gebly. Waarde vir geld. Sal vir seker weer daar bly. Baie vriendelike gesin wat vir ons ingewag het na middernag.
Dit is die 2de maal wat ons hier oorslaap. Die eienaars is baie aangename en hulpvaardige mensies. Ons het albei kere regtig geniet om hier te bly. Dit is rustig en 'n baie gesellige plekkie. Sal enige tyd weer daar wil bly.
Ons gunsteling-oorslaapplek tussen Pretoria en die Kaap. Die plaas is so stil en rustig en die huis is baie skoon en goed ingerig. Hout is beskikbaar op die plaas as jy wil braai.
Dit was baie aangenaam, pragtig skoon en netjies. Beste stort en lekkerste slaap van ons hele vakansie. Ek sal definitief weer van Ruth se gasvryheid gebruik maak. Die Geelhout in die huisie is verskriklik mooi.
Ons het baie lekker oorgebly by Lekker Lê. Die verblyf is baie ruim en skoon en ons is baie gasvry ontvang.
Dit was verseker die vrek-lekkerste plekkie waar ons nog oorgeslaap het. Baie netjies, stil en rustig.
Baie netjies en van die beste selfsorg-eenhede wat jy sal kry. Ek sal dit definitief aanbeveel en weer gebruik. Sien julle binnekort weer.
Ons was ontmoet deur 'n warm en hartlike gasvrou! Die huisie is baie goed uitgelê en als wat jy nodig het is daar. Braaigeriewe is tops en ons het heerlik skaapvleisie gebraai. Die kamers is baie skoon en di houtmeubels is pragtig! Ons sal definitief weer daar 'n draaitjie maak!
'n Plek van vrede, rus en hope gasvryheid. Dit was 'n wonderlike ervaring van die Karoo, 'n onbeskryflike skoonheid met wonderlike mense! Die dorp is baie netjies en skoon, wat ons verras het van 'n klein dorpie!
Die persoonlike aandag wat die gasheer en -vrou aan gaste toon laat 'n mens werklik voel of jy by vriende kuier. Die eenheid is meer as wat mens verwag met skoon, netjiese en ruim vertrekke en slaapkamers. Die grasperkie en braaigeriewe is deeglik deur ons benut. Ons sal definitief weer daar wil gaan kuier!
Die gastehuis is 'n lieflike plekkie wat in 'n baie stil omgewing geleë is. 'n Lafenis vir reisigers wat 800 km ver gery het!
Dis skoon, netjies, stil en so mooi. Daar is meer as genoeg spasie vir ons gesin van 5 gewees, dit was geskik vir die kleingoed en die omgewing is pragtig. Ruth en Wynand het ons met ope arms ontvang en hulle gasvryheid sal ons altyd bybly. Baie dankie vir 'n wonderlike kuier op julle plasie - ons sien julle weer!